OpenLLM-France/wikimedia huggingface dataset:
# Milton (Delaware)

Milton és una població dels Estats Units a l'estat de Delaware. Segons el cens del 2000 tenia 1.657 habitants.

## Demografia

Segons el cens del 2000, Milton tenia 1.657 habitants, 700 habitatges, i 438 famílies. La densitat de població era de 603,6 habitants/km².
Dels 700 habitatges en un 31,4% hi vivien nens de menys de 18 anys, en un 37,3% hi vivien parelles casades, en un 20,1% dones solteres, i en un 37,4% no eren unitats familiars. En el 31,3% dels habitatges hi vivien persones soles el 17,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,9.
Per edats la població es repartia de la següent manera: un 24,6% tenia menys de 18 anys, un 10,2% entre 18 i 24, un 26,4% entre 25 i 44, un 22% de 45 a 60 i un 16,8% 65 anys o més.
L'edat mediana era de 37 anys. Per cada 100 dones de 18 o més anys hi havia 71,8 homes.
La renda mediana per habitatge era de 32.368 $ i la renda mediana per família de 40.313 $. Els homes tenien una renda mediana de 26.065 $ mentre que les dones 23.269 $. La renda per capita de la població era de 17.016 $. Aproximadament el 12,8% de les famílies i el 18% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Milton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 3 agost 2010].
* ↑ «Geographic Comparison Table- Milton». American Fact Finder. Oficina del Cens dels Estats Units, 12-01-2010.
# Ellendale (Delaware)

Ellendale és una població dels Estats Units a l'estat de Delaware. Segons el cens del 2000 tenia 327 habitants.

## Demografia

Segons el cens del 2000, Ellendale tenia 327 habitants, 113 habitatges, i 82 famílies. La densitat de població era de 505 habitants/km².
Dels 113 habitatges en un 31% hi vivien nens de menys de 18 anys, en un 52,2% hi vivien parelles casades, en un 15,9% dones solteres, i en un 27,4% no eren unitats familiars. En el 23% dels habitatges hi vivien persones soles el 13,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,83 i el nombre mitjà de persones que vivien en cada família era de 3,33.
Per edats la població es repartia de la següent manera: un 26,6% tenia menys de 18 anys, un 8% entre 18 i 24, un 27,8% entre 25 i 44, un 24,2% de 45 a 60 i un 13,5% 65 anys o més.
L'edat mediana era de 38 anys. Per cada 100 dones de 18 o més anys hi havia 89 homes.
La renda mediana per habitatge era de 37.083 $ i la renda mediana per família de 42.841 $. Els homes tenien una renda mediana de 21.875 $ mentre que les dones 17.614 $. La renda per capita de la població era de 14.831 $. Aproximadament el 7,2% de les famílies i el 15,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ellendale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Ellendale». American Fact Finder. Oficina del Cens dels Estats Units, 12-01-2010.
# Tolland (Connecticut)

Tolland és una població dels Estats Units a l'estat de Connecticut. Segons el cens del 2000 tenia 13.146 habitants.

## Demografia

Segons el cens del 2000, Tolland tenia 13.146 habitants, 4.586 habitatges, i 3.788 famílies. La densitat de població era de 127,8 habitants/km².
Dels 4.586 habitatges en un 42,3% hi vivien nens de menys de 18 anys, en un 74,4% hi vivien parelles casades, en un 5,9% dones solteres, i en un 17,4% no eren unitats familiars. En el 13% dels habitatges hi vivien persones soles el 4,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,83 i el nombre mitjà de persones que vivien en cada família era de 3,12.
Per edats la població es repartia de la següent manera: un 28,3% tenia menys de 18 anys, un 5,4% entre 18 i 24, un 31,7% entre 25 i 44, un 26,8% de 45 a 60 i un 7,7% 65 anys o més.
L'edat mediana era de 37 anys. Per cada 100 dones de 18 o més anys hi havia 97,1 homes.
La renda mediana per habitatge era de 77.398 $ i la renda mediana per família de 82.990 $. Els homes tenien una renda mediana de 51.659 $ mentre que les dones 37.795 $. La renda per capita de la població era de 29.892 $. Aproximadament l'1,1% de les famílies i el 2,2% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Tolland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 3 agost 2010].
* ↑ «Geographic Comparison Table- Tolland». American Fact Finder. Oficina del Cens dels Estats Units, 12-01-2010.
# Central Waterford

Central Waterford és una població dels Estats Units a l'estat de Connecticut. Segons el cens del 2005 tenia 18.940 habitants.

## Demografia

Segons el cens del 2000, Central Waterford tenia 2.935 habitants, 1.298 habitatges, i 759 famílies. La densitat de població era de 566,6 habitants per km².
Dels 1.298 habitatges en un 23% hi vivien nens de menys de 18 anys, en un 43,5% hi vivien parelles casades, en un 10,9% dones solteres, i en un 41,5% no eren unitats familiars. En el 36,6% dels habitatges hi vivien persones soles el 17,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,19 i el nombre mitjà de persones que vivien en cada família era de 2,87.
Per edats la població es repartia de la següent manera: un 20,2% tenia menys de 18 anys, un 5% entre 18 i 24, un 28,9% entre 25 i 44, un 22,1% de 45 a 60 i un 23,7% 65 anys o més.
L'edat mediana era de 42 anys. Per cada 100 dones de 18 o més anys hi havia 84,3 homes.
La renda mediana per habitatge era de 42.409 $ i la renda mediana per família de 48.494 $. Els homes tenien una renda mediana de 40.591 $ mentre que les dones 29.015 $. La renda per capita de la població era de 22.083 $. Aproximadament el 5,9% de les famílies i el 9,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Central Waterford». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 3 agost 2010].
* ↑ «Geographic Comparison Table- Central Waterford». American Fact Finder. Oficina del Cens dels Estats Units, 12-01-2010.
# Captain America: Brave New World

Captain America: Brave New World és una pel·lícula de superherois basada en Marvel Comics amb els personatges Sam Wilson i Bucky Barnes. Produïda per Marvel Studios i distribuïda per Walt Disney Studios Motion Pictures, serà la seqüela de Captain America: Civil War i forma part del Marvel Cinematic Universe (MCU). La pel·lícula està dirigida per Julius Onah i és protagonitzada per Anthony Mackie.
L'estrena està prevista per al 3 de maig del 2024.

## Repartiment

* Anthony Mackie com a Sam Wilson / Capità America
* Tim Blake Nelson com a Samuel Sterns / The Leader
* Danny Ramirez com a Joaquin Torres / Falcon
* Carl Lumbly com a Isaiah Bradley
* Shira Haas com a Sabra
* Harrison Ford com a Thaddeus "Thunderbolt" Ross.

## Producció

El 23 d'abril del 2021, The Hollywood Reporter va informar que Marvel Studios estava desenvolupant una quarta pel·lícula del Capità Amèrica, amb Anthony Mackie llest per repetir el seu paper de Samuel Wilson.
L'abril de 2021, es va revelar que una quarta pel·lícula del Capità Amèrica estava en desenvolupament, amb un guió coescrit per Malcolm Spellman i Dalan Musson. El duet anteriorment va exercir com a escriptor principal i guionista, respectivament, a la sèrie de Disney + Falcon and the Winter Soldier (2021). Julius Onah va ser escollit per ser el director el juliol de 2022.
El rodatge de la pel·lícula començarà a principis del 2023.

## Referències

* ↑ Fleming Jr., Mike. «Anthony Mackie Closes Deal To Star In Disney/Marvel's 'Captain America 4' Film», 18-08-2021. Arxivat de l'original el 18 d’agost 2021. [Consulta: 18 agost 2021].
* ↑ Mathai, Jeremy. «Marvel Recruits Harrison Ford To Replace The Late William Hurt In Thunderbolts», 13-10-2022. Arxivat de l'original el 14 octubre 2022. [Consulta: 13 octubre 2022].
* ↑ ; Kroll, Justin«'Captain America 4' In Development With 'Falcon And The Winter Soldier' EP Malcolm Spellman Writing», 23-04-2021. Arxivat de l'original el 24 abril 2021. [Consulta: 24 abril 2021].
# Economia de l'Iran

L'economia de l'Iran és una economia de transició on un creixement de força laboral contínuament fort no porta aparellat un creixement econòmic real el que porta el nivell de desocupació a un nivell considerablement més alt que les estimacions oficials d'11%. Segons els experts, el creixement econòmic anual per sobre del 5% és el que es necessitaria per mantenir el ritme de 900.000 nous treballadors cada any.
Aquesta economia està marcada per un sector públic ineficient, la dependència del sector petrolier (que proporciona el 85% dels ingressos del govern) i polítiques estatals que creen grans distorsions. L'explotació del petroli en el segle XX ha provocat que tant l'extracció del cru, el seu refinament i l'elaboració de productes derivats, sigui la principal font de riquesa del modern Iran. El golf Pèrsic conté els dos terços de les reserves mundials de petroli lleuger. Per a l'any 2005 s'estimava que era el cinquè país productor de petroli, amb uns 3.979.000 de barrils calculats per dia. L'Estat és el propietari d'aquests recursos petrolífers, per la qual cosa en part l'economia iraniana és planificada.
En gener de 2012, la Unió Europea va prendre la decisió de deixar d'importar petroli iranià a partir de l'estiu com a pressió contra el desenvolupament nuclear a l'Iran, al que aquest país va respondre amb l'amenaça de tallar el subministrament de petroli a la UE de manera immediata.

## Referències

* 1 2 CIA. «The World Factbook». Arxivat de l'original el 2012-02-03. [Consulta: 28 maig 2017].
* ↑ Vilaweb, La UE veta les importacions de petroli de l'Iran, 23 de gener de 2012.
* ↑ RTVE, El petróleo prende el conflicto por el programa nuclear iraní, 29 de gener de 2012. (castellà)
# Senorina de Basto

Senorina de Basto (Vieira do Minho, Portugal, ca. 924 - Basto, Portugal, 982) va ésser una abadessa benedictina portuguesa. És venerada com a santa per l'Església catòlica.

## Biografia

Era filla d'Adulf, comte de Basto, i Teresa, i cosina de sant Rossend de Mondoñedo. Senhorinha no era el seu nom de pila, sinó l'apel·latiu afectuós que feia servir el seu pare. La seva mare va morir poc després d'haver-la tingut; el seu pare, llavors, la va consagrar a Déu i pocs anys després la deixà a una dona de molt prestigi moral, Godina, que sembla que era tia seva, qui l'educà. Als quinze anys, Senorina manifestà el seu desig d'ésser religiosa i va refusar el matrimoni amb un noble. El seu pare va fundar un monestir, el monestir benedictí de São João de Vieira (Venaria), on ingressaren la filla i altres dones, essent-ne abadessa Godina. Amb el temps, quan tenia trenta-sis anys, Senorina va esdevenir abadessa i va fer traslladar el monestir de Vieira a Basto, prop de Braga (Portugal. Va morir al monestir, on fou sebollida. Avui és venerada a l'antiga església de l'abadia, avui de Santa Senhorinha.

## Veneració

La seva festivitat litúrgica és el 22 d'abril. És especialment venerada al nord de Portugal. Entre els miracles que se n'expliquen, hi ha la guarició del futur rei Alfons III de Portugal, que el seu pare Sanç I va portar a la tomba de la santa perquè el guarís d'una malaltia.
També es deia que Senorina va fer callar unes granotes que molestaven els resos de les monges, que va fer aparèixer grans quantitats de farina al monestir en temps d'escassedat i manca de recursos, i que va fer brollar vi d'una font, encara existent vora el monestir.

## Enllaços externs

* St. Senorina
* Saints, Orthodox England

## Referències

* ↑ «Goigs a santa Senorina». [Consulta: 2018].
# Airtight Games

Airtight Games va ser un desenvolupador de videojocs independent nord-americà amb seu a Redmond fundat el 2004. Estava format per antics membres de FASA Studio, Will Vinton Studios i Microsoft, així com diversos altres estudis, amb membres clau com el president i director creatiu Jim Deal, el director d'art Matt Brunner i el cofundador Ed Fries.

## Història

Airtight Games es va formar l'any 2004 per l'equip principal que va enviar el títol de Xbox Crimson Skies: High Road to Revenge. El seu primer títol va ser el joc d'acció del 2010 Dark Void, publicat per Capcom i llançat per a Microsoft Windows, PlayStation 3 i Xbox 360 plataformes.
El 2012 van llançar un joc de plataforma de trencaclosques amb Square Enix com a editor, titulat Quantum Conundrum. Van seguir amb dos jocs per a mòbils per a iOS el 2012 i el 2013, i Soul Fjord, un joc híbrid roguelike/ritme desenvolupat com a títol exclusiu per al curtmetratge. va viure la consola Ouya i es va llançar el 2014.
El juny de 2014 van llançar el joc d'aventures i misteri Murdered: Soul Suspect, publicat per Square Enix i llançat per a Microsoft Windows, PlayStation 3, PlayStation 4, Xbox 360 i Xbox One. . A principis d'aquell any, l'estudi havia acomiadat 14 empleats i el seu director creatiu Kim Swift es va unir a Amazon Game Studios. Un mes després Airtight Games va tancar el juliol de 2014.

## Jocs desenvolupats

| Curs | Títol | Editor | Plataforma(s) | Plataforma(s) | Plataforma(s) | Plataforma(s) | Plataforma(s) | Plataforma(s) | Plataforma(s) |
| Curs | Títol | Editor | Ouya | iOS | PS3 | Win | X360 | PS4 | XBO |
| 2010 | Dark Void | Capcom | (noruec) | (noruec) | Sí | Sí | Sí | (noruec) | (noruec) |
| 2012 | Quantum Conundrum | Square Enix | (noruec) | (noruec) | Sí | Sí | Sí | (noruec) | (noruec) |
| 2012 | Pixld | Airtight Games | (noruec) | Sí | (noruec) | (noruec) | (noruec) | (noruec) | (noruec) |
| 2013 | DerpBike | Airtight Games | (noruec) | Sí | (noruec) | (noruec) | (noruec) | (noruec) | (noruec) |
| 2014 | Soul Fjord | Airtight Games | Sí | (noruec) | (noruec) | (noruec) | (noruec) | (noruec) | (noruec) |
| 2014 | Murdered: Soul Suspect | Square Enix | (noruec) | (noruec) | Sí | Sí | Sí | Sí | Sí |

## Referències

* ↑ «-started-a-console-game-studio-with-just-24000/ Com Airtight Games va iniciar un estudi de jocs de consola amb només 24.000 dòlars» (en anglès americà), 21-08-2009. [Consulta: 15 novembre 2023].
* ↑ Dyer, Mitch. «acomiadaments Murdered: el desenvolupador de Soul Suspect Airtight Games pateix acomiadaments», 02-04-2014. [Consulta: 15 novembre 2023].
* ↑ Bishop, Todd. «/ Airtight Games tanca, poques setmanes després del debut del nou joc», 01-07-2014. [Consulta: 2 juliol 2014].
* ↑ Yin-Poole, Wesley. «Informe: Assassinat : Tanca el desenvolupador de Soul Suspect Airtight», 03-07-2014. [Consulta: 5 juny 2021].
* ↑ «Pixld». GameSpot. Arxivat de l'original el 2013-07-17. [Consulta: 16 juliol 2013].
* ↑ «DerpBike». GameSpot. Arxivat de l'original el 2013-07-17. [Consulta: 16 juliol 2013].
* ↑ «Soul Fjord - Android». IGN. [Consulta: 16 juliol 2013].
# Akira Kudo

Akira Kudo (prefectura d'Iwate, 1 de gener de 1954) és un lluitador japonès, ja retirat, especialista en lluita lliure, que va competir durant la dècada de 1970.
El 1976 va prendre part en els Jocs Olímpics d'Estiu de Montreal, on guanyà la medalla de bronze en la competició del pes mini mosca del programa lluita lliure.
En el seu palmarès també destaquen una medalla d'or a la Copa del Món de 1973 i als Jocs Asiàtics de 1974.

## Referències

* 1 2 «Olympedia – Akira Kudo». [Consulta: 2 març 2025].
* ↑ «International Wrestling Database». [Consulta: 2 març 2025].
# Al-Bahrain SC

El Bahrain Club o Al-Bahrain SC (àrab: نادي البحرين الرياضي, Nādī al-Baḥrayn ar-Riyāḍī, Club Esportiu de Bahrain) és un club de Bahrain de futbol de la ciutat de Muharraq. L'any 2002 l'antic Bahrain es fusionà amb l'Al-Khaleej donant vida al club actual.
Ha guanyat cinc cops la Lliga de Bahrain de futbol (1968, 1978, 1981, 1985 i 1989) i dues Copes del Rei (1970 i 1971).

## Palmarès

* Lliga de Bahrain de futbol:
       1968, 1978, 1981, 1985, 1989
* Copa del Rei de Bahrain de futbol:
       1970, 1971
* Segona Divisió:
       2011

## Referències

* ↑ «Bahrain 2002». [Consulta: 8 febrer 2025].
* 1 2 «Bahrain - List of Champions». [Consulta: 8 febrer 2025].
# Al-Bàqara

Al-Bàqara (àrab: الْبَقَرَة, al-Baqara, lit. ‘La vaca’) o La vaca és la segona sura de l'Alcorà i la més llarga. Consta de 286 aleies o versos que comencen amb les «lletres misterioses» o «lletres muqattaat» àlif, lam i mim (ا ل م). L'aleia 282 és la més llarga de tot l'Alcorà.
La sura tracta una gran varietat de temes i conté diverses prescripcions per als musulmans, com ara l'obligació de fer el dejuni durant el mes de Ramadà o la prohibició dels interessos i la usura (ribà). També conté diverses aleies molt populars com l'Aleia del Tron (Alcorà 2:255) o els tres versos finals (Alcorà 2:284–286). S'hi expliquen les històries dels profetes Adam, Ibrahim i Mussa. Un tema important que hi és tractat és la necessitat d'instar els pagans (al-muixrikín) i els jueus de Medina a abraçar l'islam, així com advertir-los, juntament amb els hipòcrites (al-munafiqun), del destí que Déu ha predit per a aquells que no han atès la seva crida.
Els musulmans creuen que Al-Bàqara va ser revelada l'any 622 a Medina, després de l'Hègira, durant un llarg període, llevat dels versos relatius al ribà que haurien estat revelats durant el Pelegrinatge de l'Adeu, l'últim hajj del profeta Mahoma. En aquest sentit, es creu que l'aleia 281 seria l'última aleia de l'Alcorà en ser revelada, exactament el dia 10 de dhu-l-hijja de l'any 10 de l'Hègira, uns vuitanta o noranta dies abans de morir Mahoma.

## Referències

* 1 2 Míkel de Epalza (trad.). L'Alcorà. Barcelona: Proa, 2001, p. 33-102. ISBN 84-8256-958-9.
* ↑ Awwa, Salwa Muhammad. «Introduction». A: Textual relations in the Qurʼān : relevance, coherence and structure (en anglès). Abingdon: Routledge, 2006 (Routledge studies in the Qurʼān). OCLC 132693043.
* ↑ Binyon, Michael «Fighting is 'allowed' during the holy month of fasting» (en anglès). The Times, 18-12-1998.
* ↑ Imani, Sayyid Kamal Faqhih. «Surah Al-Baqarah, Chapter 2, Introduction». A: An Enlightening Commentary into the Light of the Holy Qur'an (en anglès). Traducció: Sayyid Abbas Sadr-'ameli. 1.
* ↑ Ayoub, Mahmoud. The Qurʾan and its interpreters (en anglès). Albany: State University of New York Press, 1984, p. 55. ISBN 9780791495469.
# Beli (volcà)

Beli (en rus: Белый вулкан) és un volcà en escut que es troba al centre de la península de Kamtxatka, Rússia, a la serralada Sredinni. Es troba coronat per un petit estratovolcà que s'eleva fins als 2.080 msnm. El cim presenta dos cràters, els diàmetres dels quals no superen els 100-120 metres. Al vessant sud-oest hi ha un petit con de cendres amb colades de lava.

## Referències

* ↑ «Bely Volcano». Volcano Live. Arxivat de l'original el 21 July 2008. [Consulta: 15 juny 2008].
* 1 2 «Global Volcanism Program | Bely» (en anglès). [Consulta: 3 abril 2024].
* ↑ «Северный вулканический район Срединного вулканического пояса: Алнгей, Ука, Теклетунуп, Ульванэй, Кайленэй, Кевенэйтунуп, Новограбленова, Хувхойтун, Атласова, Слюнина, Лелякина, Гречишкина, Кевенэй, Тунупилянум, Кутина, Лангтуткин, Кахтана, Воямпольский | Вулканы Камчатки | География Камчатки | Камчатский край, Петропавловск-Камчатский — краеведческий сайт о Камчатке: история Камчатки, география и этнография Камчатки, литература Камчатки, фотографии Камчатки». [Consulta: 3 abril 2024].
# Krasni (Moldavànskoie)

Krasni - Красный (rus) - és un khútor al krai de Krasnodar, a Rússia. Es troba als vessants septentrionals del Caucas occidental, a la vora del riu Kudako, a 14 km al nord-oest de Krimsk i a 94 km a l'oest de Krasnodar, la capital. Pertany al municipi de Moldavànskoie.
# Lluna cendrosa

Lluna cendrosa és el nom que rep l'aspecte que ofereix la lluna quan, malgrat estar en fase de quart creixent o quart minvant, mostra una circumferència completa, com si es tractés de la lluna plena; això sí, tanmateix, amb una tonalitat més apagada, platejada o cendrosa (d'aquí el nom).
L'efecte és perceptible en els primers i últims dies del cicle lunar quan la part de la Lluna il·luminada pel Sol que es pot veure des de la Terra és molt petita o imperceptible. La llum que fa que vegem part de la Lluna no il·luminada pel Sol directament és la que reflecteix la Terra (que té una albedo de 0,39) cap a la Lluna.

## Referències

* ↑ Nylor, John. Ediciones Akal, S.A.. Caído del cielo. Guía para observar el fimamento de día y de noche (en castellà), 2005, p. 193-194. ISBN 84-460-2268-0 [Consulta: 31 març 2017].
# Cebrè

Cebrè (en grec antic: Κέβρην) va ser, segons la mitologia grega, una divinitat fluvial i un riu a Frígia, prop del mont Ida. Com tots els déus-rius, és fill dels titans Ocèan i Tetis.
Només es cita a Cebrè com a pare de diverses filles.Es diu que Príam es va casar en primer lloc amb Arisbe,filla de Mèrops, amb la que va tenir un fill, Èsac que es va casar amb Astèrope, una filla de Cebrè. Quan Astèrope va morir Èsac va ser transformat en ocell per les seves lamentacions. Altres autors diuen que Hespèria era una filla del Cebrè, si es que Hespèria i Astèrope són nimfes diferents. També es diu que Paris es va casar amb Enone, una filla del riu Cebrè, amb qui va tenir un fill, Còrit. Enone, que havia après de Rea l'art de l'endevinació, va prevenir Paris, demanant-li que no marxés a buscar a Helena. Aquesta Enone tenia fama de fetillera i experta en l'ús de les plantes medicinals.

## Referències

* ↑ Joan Tzetzes. Scholia, 57
* ↑ Hesíode. Teogonia, 268
* 1 2 Pseudo-Apol·lodor. Biblioteca, III, 12, 5-6
* ↑ Ovidi. Les Metamorfosis, XI, 771
* ↑ Grimal, Pierre. Diccionari de mitologia grega i romana. Barcelona: edicions de 1984, 2008, p. 160. ISBN 9788496061972.
# Huslia

Huslia (koyukon: Ts'aateyhdenaadekk'onh Denh) és un municipi d'Alaska (Estats Units) que el 2010 tenia 275 habitants.
El Districte Escolar de Yukon–Koyukuk gestiona l'escola Jimmy Huntington a Huslia.

## Referències

* ↑ «Huslia city, Alaska». Profile of General Population and Housing Characteristics: 2010 Demographic Profile Data. United States Census Bureau. Arxivat de l'original el February 12, 2020. [Consulta: 23 gener 2013].
* ↑ "Escola Jimmy Huntington, Huslia." Districte escolar de Yukon–Koyukuk. Recuperat el 16 de juny de 2016.
# Cenaida Uribe

Cenaida Cebastiana Uribe Medina, coneguda esportivament com Cenaida Uribe (Lima, 2 de desembre de 1965) és una exjugadora de voleibol i política peruana. Competí als Jocs Olímpics de Seúl 1988, on aconseguí la medalla d'argent.
Atacant, jugà a la Divisió Superior Nacional de Voleibol peruana amb el Divino Maestro (1980-88), Club Sipesa Juventus (1994-96) i ABC San Felipe (1999-00). També desenvolupà gran part de la seva carrera esportiva a la Sèrie A1 italiana jugant al Pallavolo San Lazzaro VIP (1988-90), amb el qual aconseguí un subcampionat, Libertas Caltagirone (1990-91), Volley Sumirago (1991-93), Amatori Bari (1993-94) i Figurella Firenze (1995-96).

## Palmarès
### Selecció peruana

* 1 medalla d'argent als Jocs Olímpics de Seúl 1988
* 1 medalla de bronze als Campionats del Món de voleibol femení (1986)
* 1 medalla d'argent als Jocs Panamericans (1987)
* 1 medalla de bronze als Jocs Panamericans (1983,)
* 3 medalles d'or als Campionats Sud-americans de voleibol femení (1985, 1987, 1989)

## Referències

* ↑ Bargueño, Pablo. «"Spasibo", Perú: 30 años de la plata olímpica en voleibol» (en castellà). As, 12-04-2018. [Consulta: 25 juliol 2024].

## Enllaços externs

* Fitxa de Cenaida Uribe - Volleybox